После низа сусрета земљама Азије и Африке, на Брионима је 18. и 19. јула 1956. године уследио тројни састанак Тита, Нехруа и Насера. Тројица државника потписала су Заједничку изјаву од 12 тачака у којој су изнели своја мишљења о најважнијим међународним проблемима и начину решавања. У Изјави се говорило о разоружању, уклањању неспоразума и спорова у Европи, на Далеком и Средњем истоку, о подели света на блокове, пријему НР Кине у УН, ослободилачком рату у Алжиру и значају Бандуншке конференције.